Imaginați-vă că sunteți pe o stradă din America
și un japonez vă întreabă:
„Mă scuzați, cum se numește acest cvartal?”
Îi răspundeți: „Îmi pare rău. Asta e strada Oak și aia e strada Elm.
Aici e numărul 26, acolo e 27.”
El spune: „Bine, dar cum se numește cvartalul?”
Îi răspundeți: „Ei bine, cvartalele nu au nume.
Străzile au nume.
Cvartalele sunt doar spațiile fără nume dintre străzi.”
El pleacă puțin nedumerit și dezamăgit.
Imaginați-vă acum că sunteți pe o stradă, oriunde în Japonia.
Și întrebați pe cineva:
„Mă scuzați, cum se numește această stradă?”
Vi se răspunde: „Acela e cvartalul 17 și acesta e 16.”
Și îi spuneți: „Bine, dar care e numele străzii?”
Și vă răspunde: „Străzile nu au nume.
Cvartalele au nume.
Să ne uităm pe Google Maps.
Avem aici cvartalele 14, 15, 16, 17, 18, 19.
Toate aceste cvartale au nume.
Străzile sunt doar spațiile fără nume dintre cvartale.”
Atunci îi spuneți: „Atunci cum știți ce adresă aveți?”
El spune: „E simplu. Acesta e Districtul 8.
Cvartalul 17, casa nr.1”
Îi spuneți: „Bine, dar plimbându-mă prin cartier
am observat că nu sunt în ordine casele.”
El spune: „Casele sunt numerotate în ordinea construirii.”
„Prima casă construită în cvartal e casa nr.1.
A doua casă construită e nr. 2.
A treia e casa nr. 3. E ușor.
Uneori trebuie să mergem
în partea cealaltă a lumii
ca să realizăm că avem prejudecăți pe care nu le conștientizăm.
și să ne dăm seama că și opusul lor poate fi adevărat.
De exemplu, sunt doctori în China
care cred că e sarcina lor să te țină sănătos.
În lunile în care ești sănătos, îi plătești,
și când ești bolnav nu,
pentru că nu și-au făcut bine meseria.
Se îmbogățesc când ești sănătos, nu bolnav.
(Aplauze)
În muzică, „unu” este primul timp,
începutul frazei muzicale: unu, doi, trei, patru.
Dar în muzica vest-africană, „unu”
e considerat sfârșitul frazei,
cum ar fi punctul de la sfârșitul propoziției.
Îl auziți nu numai în frază, dar și în modul în care numără muzica.
Doi, trei, patru, unu.
Și această hartă e corectă.
(Râsete)
E o zicală potrivit căreia orice ai spune bun despre India,
opusul e de asemenea adevărat.
Așa că să nu uităm că la TED sau oriunde ați fi,
indiferent de ideea genială pe care o aveți sau o auziți,
și opusul acesteia poate fi adevărat.
Domo arigato gozaimashita.